
PATVIRTINTA
Kalėjimų departamento prie Lietuvos Respublikos teisingumo ministerijos
direktoriaus 2022 m. gruodžio 8 d. 
įsakymu Nr. V-432
(Kalėjimų departamento prie Lietuvos 
Respublikos teisingumo ministerijos
direktoriaus 2022 m.  gruodžio 21 d.
 įsakymo Nr. V-481 redakcija)


SKAITMENINIO MONITORINGO SKYRIAUS 
SPECIALISTO  
PAREIGYBĖS APRAŠYMAS

I SKYRIUS
PAREIGYBĖS CHARAKTERISTIKA

1. Skaitmeninio monitoringo skyriaus (toliau – skyrius) specialistas yra statutinis valstybės tarnautojas, faktinė darbo vieta – Lietuvos kalėjimų tarnyba, L. Sapiegos g. 1, Vilnius.
2. Pareigybės grupė – 8.

II SKYRIUS
PASKIRTIS

3. Skyriaus specialisto pareigybė reikalinga ištisą parą 7 dienas per savaitę vykdyti Lietuvos kalėjimų tarnybos pastato (prieigų ir/ar jo vidaus) ir viduje esančio turto apsaugą, stebėti pastate įrengtų apsaugos, įeigos kontrolės, vaizdo stebėjimo sistemų (toliau – apsaugos sistemos), taip pat Lietuvos kalėjimų tarnybos struktūriniuose padaliniuose, kuriuose vykdomas nuteistųjų laisvės atėmimo bausmės atlikimas (toliau – kalėjimai), naudojamų nuteistųjų asmenų stebėjimo elektroninių stebėjimo priemonių (toliau – elektroninio stebėjimo sistema) darbą. Reaguoti į Lietuvos kalėjimų tarnybos pastate įrengtų sistemų aliarmo ar gedimo pranešimus, komunikuoti su atsakingais darbuotojais. Priimti iš kalėjimų gaunamą informaciją apie kriminogeninę būklę, susidariusias ypatingų įvykių situacijas ar kitą informaciją, operatyviai reaguoti, komunikuojant su Lietuvos kalėjimų tarnybos vadovybe, koordinuoti įvykių eigą. Iškilus poreikiui, vykdyti Lietuvos kalėjimų tarnybos prevencinės grupės narių iškvietimą.

III SKYRIUS
SPECIALIEJI REIKALAVIMAI ŠIAS PAREIGAS EINANČIAM PAREIGŪNUI

4. Pareigūnas, einantis šias pareigas, turi atitikti šiuos specialiuosius reikalavimus:
4.1. turėti ne žemesnį kaip vidurinį išsilavinimą ir įgytą kvalifikaciją;
[bookmark: _Hlk120262121]4.2. turėti ne mažesnę kaip 1 metų tarnybos statutinėje valstybės tarnyboje arba apsaugos sistemų diegimo ar priežiūros srityje patirtį;
4.3. mokėti dirbti „Microsoft Office“ programų paketu, gebėti naudotis skaitmeninių duomenų bazėmis, radijo ryšio ir asmens apsaugai skirtomis priemonėmis, išmanyti apsaugos sistemų paskirtį, darbo su jomis bei valdymo bendraisiais principais;
4.4. atitikti teisės aktuose nustatytus reikalavimus, būtinus išduodant leidimą dirbti ar susipažinti su įslaptinta informacija žymima slaptumo žyma „Riboto naudojimo“;
4.5. atitikti sveikatos būklės sąvado reikalavimus pagal III skiltį;
4.6. atitikti pareigūnų fizinio pasirengimo reikalavimų trečiąjį lygį.

IV SKYRIUS
ŠIAS PAREIGAS EINANČIO PAREIGŪNO FUNKCIJOS

5. Šias pareigas einantis  pareigūnas vykdo šias funkcijas:
[bookmark: _Hlk121211888]5.1. stebi ir kontroliuoja Lietuvos kalėjimų tarnybos pastate įdiegtų apsaugos ar priešgaisrinės apsaugos sistemų atvaizduojamą informaciją, ištisą parą 7 dienas per savaitę nedelsiant reaguoja į sistemų gedimų ar aliarmo suveikimus, informuojant atsakingus Lietuvos kalėjimų tarnybos darbuotojus;
5.2. ištisą parą 7 dienas per savaitę vykdo Lietuvos kalėjimų tarnybos pastato (prieigų ir/ar jų vidaus) apsaugą, palaiko ryšį su skyriaus darbuotojais, kurių veiklos teritorija Lietuvos kalėjimų tarnybos struktūriniame padalinyje, vykdančiame bausmių vykdymo sistemos specialiųjų kompetencijų ugdymą, kinologinę veiklą ir pareigūnų profesinį mokymą (toliau – Kompetencijų ugdymo valdyba) ir Lietuvos kalėjimų tarnybos struktūriniuose padaliniuose, kuriuose vykdomas nuteistųjų laisvės atėmimo bausmės atlikimas (toliau – kalėjimai; darbuotojai toliau – stebėtojų komandos), taip pat kalėjimų budinčiosiomis pamainomis; 
5.3. naudojant skyriaus žinioje turimas atitinkamas technines priemones ir esant poreikiui nuotoliniu būdu Lietuvos kalėjimų tarnyboje vykdo kontrolinius kalėjimuose ar Kompetencijų ugdymo valdybos pastate įdiegtų ir saugiai nuotolinei vaizdo peržiūrai pritaikytų vaizdo stebėjimo sistemų kaupiamų duomenų peržiūrą; 
5.4. stebi nuteistųjų asmenų, kuriems leista išvykti už kalėjimų ribų taikant elektroninio stebėjimo sistemą, nustatytą judėjimą apie pažeidimus informuojant atitinkamų kalėjimų budinčiosios pamainos pareigūnus ar kalėjimuose atsakingus už elektroninio stebėjimo sistemos naudojimą darbuotojus (pareigūnus);
5.5. palaiko tarpusavio ryšį ir betarpiškai komunikuoja su kalėjimų budinčiosiomis pamainomis, skyriaus stebėtojų komandomis, priima gaunamą informaciją apie kriminogeninės būklės pokyčius kalėjimuose paros laikotarpyje, apibendrina ir rengia paros laikotarpio suvestines apie laikomų nuteistųjų (suimtųjų) asmenų skaičių, jo kaitą, kriminogeninę būklę ir jas teikia Lietuvos kalėjimų tarnybos vadovybei ir kitiems atsakingiems asmenims;
5.6. gavus informaciją apie kalėjimuose vykdomą telefoninį sukčiavimą, radijo ryšio detektavimo sistemų suveikimą ar kitus pranešimus, perduoda informaciją atsakingiems Lietuvos kalėjimų tarnybos darbuotojams;
[bookmark: _Hlk120262584][bookmark: _Hlk120262764]5.7. ypatingų situacijų metu ar susidarius ekstremaliai situacijai, Lietuvos kalėjimų tarnybos vadovybės nurodymu, vadovaujantis nustatyta tvarka, koordinuoja veiksmus su kalėjimų budėtojais, operatyviai teikia informaciją Lietuvos kalėjimų tarnybos vadovybei. Užtikrinant teisės aktuose nustatytą tvarką ypatingų įvykių metu ar susidarius ekstremaliai situacijai, pagal poreikį konvojuoja nuteistuosius asmenis, prireikus perima kalėjimų apsaugą; 
5.8. vykdo Lietuvos kalėjimų tarnybos prevencinės grupės pareigūnų iškvietimą ypatingų situacijų kalėjimuose metu, ar esant nusikaltimų ir teisės pažeidimų prevencinių priemonių vykdymo poreikiui kalėjimuose metu, ar Lietuvos kalėjimų tarnybos prevencinės grupės pareigūnų mokymų vykdymo metu, koordinuoja veiksmus ir komunikuoja su Lietuvos kalėjimų tarnybos vadovybe, taip pat, esant Lietuvos kalėjimų tarnybos vadovybės nurodymui, dalyvauja Lietuvos kalėjimų tarnybos prevencinės grupės veikloje. 
5.9. darbo valandomis teikia aktualią informaciją į Lietuvos kalėjimų tarnybą atvykusiems interesantams, esant poreikiui nukreipia juos pas Lietuvos kalėjimų tarnybos administracinių padalinių kompetentingus darbuotojus, taikant „vieno langelio“ principą ar skambinantiems interesantams teikia bendro pobūdžio informaciją, susijusią su bausmių vykdymo sistema;
5.10. vykdo asmenų ir transporto priemonių judėjimo Lietuvos kalėjimų tarnybos vidaus teritorijoje ir pastate kontrolę, nustatyta tvarka išduoda įėjimo į Lietuvos kalėjimų tarnybos pastatą elektronines korteles ir/ar įvažiavimo pultelius.  
5.11. remiantis Lietuvos kalėjimų tarnybos administracinio padalinio, kuriam priskirtos nuteistųjų (suimtųjų) asmenų įskaitos organizavimo ir kontrolės funkcijos, pateiktais duomenimis, esant poreikiui teikia informaciją teisėsaugos institucijoms apie kalėjimuose esamas laisvas nuteistųjų asmenų arešto bausme vietas;
[bookmark: _Hlk120115507]5.12. rengia atsakymų į valstybės ir savivaldybių institucijų ar įstaigų, visuomeninių organizacijų paklausimus ar kitokio pobūdžio informacinius raštus, projektus;
5.13. teikia siūlymus skyriaus viršininkui dėl skyriaus veiklos tobulinimo; 
5.14. nustatyta tvarka sudaro skyriaus darbuotojų darbo laiko apskaitos žiniaraščius, darbo grafikų projektus;
5.15. keičiantis budėjimams, išduoda ir priima specialiąsias ir tarnybines priemones;
5.16. nustatyta tvarka saugo ir išduoda saugumo zonose esančių kabinetų raktų atsargines kopijas, įeigos kontrolės korteles;
5.17. vykdo kitas teisės aktų nustatytas funkcijas skyriaus kompetencijai priskirtais klausimais.

V SKYRIUS
ŠIAS PAREIGAS EINANČIO PAREIGŪNO PAVALDUMAS

6. Šias pareigas einantis pareigūnas yra tiesiogiai pavaldus skyriaus viršininkui.
[bookmark: _Hlk63787788]_____________________




Susipažinau

____________________________________
                                   (parašas)

____________________________________
                            (vardas ir pavardė)

____________________________________
                                    (data)

